* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2021.gada 25.februārī Nr.90** (protokols Nr.5, 15.p.)

**Par finansējuma piešķiršanu mikroautobusu pilna servisa nomai**

Madonas novada pašvaldības iepirkumu komisija ir pieņēmusi lēmumu par līguma slēgšanas tiesību piešķiršanu publiskā iepirkuma procedūras “Mikroautobusu pilna servisa noma Madonas novada pašvaldībai”, identifikācijas numurs MNP2021/34, 1.daļā un 2.daļā. Mikroautobusi paredzēti Madonas Bērnu un Jaunatnes sporta skolas un Sarkaņu pagasta pārvaldes vajadzībām. Kopējā līgumcena sastāda 54 130,56 EUR, t.sk. PVN 21%, līgums tiek slēgts uz 48 mēnešiem. Nomas izmaksas mēnesī abiem mikroautobusiem sastāda 1127,72 Eur, t.sk. PVN 21%. Mikroautobusus paredzēts piegādāt četru mēnešu laikā no līguma noslēgšanas dienas. Nepieciešamais finansējums līdz gada beigām sastāda 6766,32 Eur, t.sk. PVN 21% (jūlijs - decembris).

Noklausoties Madonas pilsētas pārvaldnieka G. Ķevera sniegto informāciju, **atklāti balsojot: PAR - 15** (Agris Lungevičs, Aleksandrs Šrubs, Andris Dombrovskis, Andris Sakne, Antra Gotlaufa, Artūrs Čačka, Artūrs Grandāns, Gatis Teilis, Inese Strode, Ivars Miķelsons, Kaspars Udrass, Rihards Saulītis, Valda Kļaviņa, Valentīns Rakstiņš, Zigfrīds Gora)**, PRET – 1** (Andrejs Ceļapīters)**, ATTURAS – NAV,** Madonas novada pašvaldības dome **NOLEMJ:**

1. **Piešķirt** finansējumu Madonas Bērnu un Jaunatnes sporta skolai nomas maksas segšanai 2021. gadā EUR 3383,16 apmērā, t.sk. PVN 21% no Madonas novada nesadalītajiem līdzekļiem;
2. **Piešķirt** finansējumu Sarkaņu pagasta pārvaldei nomas maksas segšanai 2021. gadā EUR 3383,16 apmērā, t.sk. PVN 21% no Madonas novada nesadalītajiem līdzekļiem.

Domes priekšsēdētājs A.Lungevičs

*Ķeveris 26325419*